今晚同男朋友入左元朗食飯，去左間中菜館，原本想打邊爐但喺男朋友有啲喉嚨發炎，好彩都有小菜食呀。菜式選擇有好多，叫左幾款試一試。紫菜魚蛋肉碎湯。清清的湯汁，滿滿清甜味道，紫菜和魚蛋是最佳配搭。魚蛋爽彈，魚味鮮鮮，微微肉碎粒入口咸香滋味。欖菜肉碎蒸茄子。茄子吸哂醬汁，欖菜帶點咸香，入口好惹味。男朋友話要叫白飯。我就叫左個沙爹安格斯牛肉炒河。沙爹味濃咸香，炒河乾身掛汁力極高，牛肉嫩滑入口沒有筋有點咬口。